
Глава първа
ОБЩИ ПОЛОЖЕНИЯ
	Чл. 1. Този кодекс определя правилата за поведение на педагогическия и непедагогическия персонал в ОУ „Отец Паисий“ и има за цел да повиши общественото доверие в техния професионализъм и морал, както и да издигне престижа.
	Чл. 2. (1) Дейността им се осъществява при спазване принципите на законност, лоялност, честност, безпристрастност, политическа неутралност, отговорност и отчетност.
	           (2) Персоналът изпълнява служебните си задължения при строго спазване на законодателството в Република България, като съдейства за провеждането на държавна политика, основаваща се на принципите на правовата държава.
	           (3) Работещите в ОУ „Отец Паисий в зависимост от функциите, които изпълняват, осъществяват действия, предлагат и вземат решения, елиминиращи произвола и укрепващи доверието.
               (4) Персоналът извършва дейността си компетентно, обективно и добросъвестно, като се стреми непрекъснато да подобрява работата си в интерес на гражданите.
               (5) Персоналът следва поведение, което не накърнява престижа му, не само при изпълнение на служебните си задължения, но и в своя обществен и личен живот.
              (6) При изпълнение на служебните си задължения работещите в ОУ „Отец Паисий“ се отнасят любезно, възпитано и с уважение към всеки, като зачита правата и достойнството на личността и не допуска каквито и да са прояви на дискриминация.


Глава втора
ВЗАИМООТНОШЕНИЯ С УЧЕНИЦИТЕ, РОДИТЕЛИТЕ И ГРАЖДАНИТЕ
	Чл. 3. (1) Педагогическият и непедагогически персонал изпълнява задълженията си безпристрастно и непредубедено, като създава условия за равнопоставеност.
                (2) Персоналът е длъжен да опазва данните и личната информация за изпълнение на служебните му задължения.
	Чл. 4. Педагогическият и непедагогически персонал извършва задълженията си законосъобразно, своевременно, точно, добросъвестно и безпристрастно.




Глава трета

ПРОФЕСИОНАЛНО ПОВЕДЕНИЕ
	Чл. 5. (1) Членовете на колектива работят с професионализъм, безпристрастност и активност.
            
            

               (2) При изпълнение на служебните си задължения педагогическият и непедагогически персонал следва поведение, което създава увереност, че могат да му се доверяват и да разчитат на него.
               (3) Персоналът не допуска личните политически пристрастия да влияят на работата му.
	Чл. 6.(1) Педагогическият и непедагогически персонал е длъжен да спазва служебната йерархия и стриктно да изпълнява актовете и заповедите на горе- стоящите органи и служители.
               (2) Педагогическият и непедагогически персонал не е длъжен да изпълни неправомерна заповед, издадена по установения ред, когато тя съдържа очевидно за него правонарушение.
               (3) Всеки член на персонала може да поиска писмено потвърждаване на служебния акт, когато в отправената до него устна заповед се съдържа очевидно за него правонарушение.
	Чл. 7. Педагогическият и непедагогически персонал поставя пред своя ръководител открито и честно проблемите, с които се сблъсква в процеса на работа.
	Чл. 8.(1) Педагогическият и непедагогически персонал противодейства на корупционни прояви и на други неправомерни действия в администрацията.
               (2) персоналът не допуска да бъде поставен във финансова зависимост или друга обвързаност от външни лица или организации, както и да иска и да предприема подаръци, услуги, пари, облаги или други ползи, които могат да  повлияят на изпълнението на служебните му задължения, на неговите решения или да нарушат професионалния му подход по определени въпроси, както и да приема подаръци или облаги, които могат да бъдат възприети като награда за извършване на работа, която влиза в служебните му задължения.
	Чл. 9. При изпълнение на служебните си задължения всички членове на колектива опазват повереното им имущество с грижата на добър стопанин не допускат използването му за лични цели, и своевременно информират за загубата или повреждането на повереното имущество.
	Чл. 10. Педагогическият и непедагогически персонал е длъжен да спазва установеното работно време за изпълнение на възложените му задачи.

Глава четвърта

КОНФЛИКТ НА ИНТЕРЕСИ

	Чл. 11.(1) Педагогическият и непедагогически персонал не може да използва служебното си положение за осъществяване на свои лични или на семейството си интереси.
                (2) Педагогическият и непедагогически персонал не участва в каквито и да са сделки, които са несъвместими с неговата длъжност, функции и задължения.

Глава пета

ВЗАИМООТНОШЕНИЯ С КОЛЕГИТЕ

	Чл. 12. (1) В отношенията с колегите се проявява уважение и коректност, като не се допуска поведение, което накърнява достойнството и правата на отделната личност.
	           




  (2) Членовете на колектива уважават мнението на колегите и се съобразяват с правото на личен живот.





Глава шеста

ЛИЧНО ПОВЕДЕНИЕ

	Чл.14.(1) При изпълнение на служебните си задължения и в обществения си живот, педагогическият и непедагогически персонал, следва поведение, което не уронва престижа на училището.
               (2) Педагогическият и непедагогически персонал не допуска на работното си място поведение, несъвместимо с добрите нрави.
               (3) Педагогическият и непедагогически персонал се стреми да избягва в поведението си конфликтни ситуации, а при възникването им цели да ги преустанови, като запази спокойствие и контролира поведението си.
               (4) Педагогическият и непедагогически персонал спазва благоприличието и деловия вид в облеклото, съответстващи на служебното му положение и на институцията, която представлява.
	Чл. 15. Педагогическият и непедагогически персонал не може да участва в скандални прояви, с които би могъл да накърни престижа на училището.
На дейности, посочени в законодателството като несъвместими с неговите задължения и отговорности, както и да получава доходи от такива дейности.

Глава седма

ДРУГИ РАЗПОРЕДБИ

	Чл. 17. При неспазване нормите на поведение в този кодекс служителите носят дисциплинарна отговорност съгласно Кодекса на труда.

















                                                                                                     УТВЪРДИЛ:………
                                                                                                               ДИРЕКТОР
                                                                                                               / С.Хасанова /

ВЪТРЕШНИ ПРАВИЛА
ЗА НАБЛЮДЕНИЕ, УСТАНОВЯВАНЕ И ДОКЛАДВАНЕ НА НАРУШЕНИЯ НА ЕТИЧНИЯ КОДЕКС И ПРЕДПРИЕМАНЕ НА ПОСЛЕДВАЩИ МЕРКИ
Настоящите вътрешни правила уреждат реда и начините на наблюдение, установяване и докладване на нарушенията  и предприемане на последващи мерки при прилагането на Етичния кодекс. Контролът за спазване на нормите от Етичния кодекс за поведение на служителите в ОУ „Отец Паисий“ се осъществява от комисията по етика.
Под нарушение на Етичния кодекс по смисъла на тези правила се разбират следните групи прояви в поведението на персонала:
неспазване на действащото законодателство;
· неспазване на вътрешно училищните документи;
· действия при бедствия, водещи до разрушаване на доверието към училището;
· грубо и неуместно отношение към учениците, техните родители, колегите и външни лица и проява на неуважение, незачитане правата и достойнството на личността, както и допускане на прояви на дискриминация по отношение на други лица поради етнически, религиозни и други подобни причини;
· прояви на накърняване на авторитета на други учители, служители, работници и престижа на ОУ „Отец Паисий“ допуснати както при изпълнение на служебните задължения, така и в личния живот;
· прояви на недобросъвестно, небрежно, некомпетентно и лишено от обективен подход изпълнение на възложените функции, както и накърняване на интересите на други училища и злепоставяне интересите на ОУ „Отец Паисий“. Наблюдението и докладването на горепосочените в т. 2 да се извършва по две направления:
· вътрешно сигнализиране- от педагогическия и непедагогически персонал;
· външно сигнализиране- от родители, граждани, представители на институции и фирми.
1. Комисията по етика се назначава със заповед на директора и е в състав от представители на ръководството, педагогическия и непедагогически персонал.
2. Всички постъпили сигнали се разглеждат от комисията на нейни заседания, за което се води протокол.
3. Комисията не е длъжна да разглежда анонимни сигнали.
4. Сигналите се разглеждат в седемдневен срок от получаването им.



5. При необходимост от повече данни и доказателства се извършва проверка.
6. При невъзможност случая да се изясни в едно заседание се насрочва последващо в седемдневен срок след първото.
7. При установяване на нарушения, представляващи и дисциплинарни нарушения, преписката се докладва на директора, в качеството му на работодател, за вземани на съответните дисциплинарни мерки.

